เมื่อวันศุกร์ที่ผ่านมา ได้มี พสพ โดยไม่ได้ป้องกัน และได้ทานยาคุมฉุกเฉินไปแล้ว แต่เมื่อวันพฤหัสบดีแล้ววันศุกร์นี้ได้มีเลือดไหลออกจากช่องคลอดนิดหน่อย 2 วัน ตอนแรกนึกว่าประจำเดือนมาแต่ไม่ใช่ ปกติประจำเดือนมาต้นเดือนหรือสิ้นเดือน แบบนี้มีโอกาสตั้งครรภ์ไหมค่ะ ประจำเดือนมาล่าสุดต้นเดือนที่ผ่านมาค่ะ
สวัสดีค่ะ หากได้ทานยาคุมฉุกเฉินไปเมื่อวันศุกร์สัปดาห์ก่อน แล้ววันพฤหัสและวันศุกร์สัปดาห์นี้ ได้มีเลือดออกมา โดยออกมานาน 2 วัน และไม่ใช่ช่วงวันที่ที่ประจำเดือนควรจะมา เลือดดังกล่าวก็น่าจะเกิดจากผลของยาคุมฉุกเฉินได้ค่ะส่วนประจำเดือนในรอบต่อไปนั้น ก็อาจมาช้ากว่ากำหนดได้ค่ะ โดยอาจมาในช่วงปลายๆ เดือน ธ.ค. เลยก็ได้ส่วนการที่จะทราบว่า มีการตั้งครรภ์หรือไม่นั้น ก็อาจลองตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95%